2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.5839/215 της 1/17 Ιουν.1967  (ΦΕΚ Β΄401) Περί εξουσιοδοτήσεως του προϊσταμένου της Τελωνειακής Περιφερείας Πειραιώς, όπως αποφαίνηται, περί της συνδρομής των προϋποθέσεων χορηγήσεως απαλλαγής εκ δασμών και φόρων επί υλικών και ειδών χρησιμοποιουμένων δια την εκτέλεσιν έργων του προγράμματος δημοσίων επενδύσεων. Έχοντες υπ’ όψει το άρθρ. 6 του Α.Ν. 881/49 «περί τελωνειακών και δασμολογικών τινών διατάξεων», αποφασίζομεν: Άρθρ.1.-Εξουσιοδοτούμεν τον προϊστάμενον της Τελωνειακής Περιφερείας Πειραιώς όπως, από της ισχύος της παρούσης, αποφαίνηται, περί της συνδρομής των προϋποθέσεων, δια την χορήγησιν απαλλαγής εκ δασμών και φόρων, εξαιρέσει του Φόρου Κύκλου Εργασιών και του Ειδικού Φόρου του άρθρ. 17 του Ν.Δ. 3092/54 αναλογούντων επί υλικών και ειδών, προοριζομένων να ενσωματωθώσιν εις έργα του προγράμματος δημοσίων επενδύσεων, κατ’ εφαρμογήν των διατάξεων του άρθρ. 1 παρ. 4 του Ν.Δ. 2957/54 «περί δημοσίων επενδύσεων και συμπληρώσεως των σχετικών προς ταύτας διατάξεων του Δημοσίου Λογιστικού» (ΦΕΚ 186/54), δι’ ου εκυρώθησαν αι υπ’ αριθ. 43115/52 (ΦΕΚ 254/52-Τευχ.Β΄) αι 28874/1953 (ΦΕΚ 114/53 τ.Β΄) κοιναί αποφάσεις των Υπουργών Συντονισμού και Οικονομικών, εν συνδυασμώ και προς το άρθρ. 12 του Ν.Δ. 4486/65 (ΦΕΚ 131/65). Άρθρ.2.-1.Αι κατά τας διατάξεις του άρθρ. 7 παρ. 5 του Ν.Δ. 2957/54, αρμόδιαι Υπηρεσίαι, αι εποπτεύουσαι τα εκτελούμενα έργα δημοσίων επενδύσεων, υποχρεούνται όπως, κατά πάσαν περίπτωσιν κατακυρώσεως διαγωνισμού έργου τινός ενταχθέντος εις το πρόγραμμα δημοσίων επενδύσεων, επ’ ονόματι εργολάβου τινός, και κατόπιν σχετικής αιτήσεως του εργολάβου τούτου. διαβιβάζωσιν εις την ανωτέρω Τελωνειακήν Περιφερείαν Πειραιώς, μετά σχετικής εισηγήσεως, στοιχεία, δεόντως κεκυρωμένα, εμφαίνοντα: α)την ένταξιν του έργου εις το πρόγραμμα δημοσίων επενδύσεων (ήτοι την κατά τας διατάξεις του άρθρ. 6 του Ν.Δ. 2957/54 εκδιδομένην κοινή Υπουργικήν απόφασιν κλπ.), β)τους όρους και προϋποθέσεις δημοπρατήσεως του έργου (ήτοι απόφασιν προκυρύξεως διαγωνισμού, Γενικήν και Ειδικήν Συγγραφάς Υποχρεώσεων ή και τυχόν συμπληρωματικά τεύχη τούτων κλπ.), γ)την κατακύρωσιν της δημοπρασίας επ’ ονόματι του εργολάβου και την έναρξιν εκτελέσεως του έργου, (ήτοι απόφασιν κατακυρώσεως του διαγωνισμού, εργολαβικόν συμφωνητικόν, πρωτόκολλον εγκαταστάσεως κλπ.). Σελ.442(β) Τεύχος Ε52-Σελ.124 2.Ο προϊστάμενος της ανωτέρω Τελωνειακής Περιφερείας, εν όψει των εν τη προηγουμένη παραγράφω στοιχείων, και βάσει αιτήσεως του ενδιαφερομένου εργολάβου, δι’ ης θα υποβάλλεται αυτώ βεβαίωσις του επιβλέποντος το έργον Μηχανικού του Δημοσίου, περί της αναγκαιότητος των εις την συγκεκριμένην εκάστοτε περίπτωσιν ειδών και υλικών δια την κατασκευήν του έργου, θα προβαίνη εις την έκδοσιν ειδικής αποφάσεως, εν η λεπτομερώς θα αναφέρωνται τα είδη και υλικά, δι’ εγκρίνεται η απαλλαγή εκ δασμών και φόρων. 3.Βάσει της αποφάσεως ταύτης, κοινοποιουμένης εκάστοτε εις τας λοιπάς αρμοδίας κατά περίπτωσιν Τελωνειακάς Αρχάς, θα καθίσταται δυνατή, είτε η ατελής εισαγωγή των ειδών και υλικών, υπό του εργολάβου, επί τη τηρήσει αναλόγως της διαδικασίας της υπ’ αριθ. Δ.6220/55 αποφάσεως ημών, είτε η άσκησις υπό των βιομηχανιών ή βιοτεχνιών, του δικαιώματος επιστροφής αυταίς, των δασμών και φόρων, κατ’ εφαρμογήν των διατάξεων του Νόμ. 2861/54 (ΦΕΚ 117/54), εν συνδυασμώ προς το άρθρ. 6 του Νόμ. 4171/61 (ΦΕΚ 93/61) ως τούτο αντικατεστάθη δια του άρθρ. 13 του Ν.Δ. 4486/65, και επί τη τηρήσει της διαδικασίας της υπ’ αριθ. Ε.17547/1964 αποφάσεως ημών. 4.Η ισχύς των ως άνω αποφάσεων της Τελωνειακής Περιφερείας Πειραιώς συμπαρακολουθεί την προθεσμίαν περαιώσεως των έργων είτε την αρχικήν είτε την κατά παράτασιν. Άρθρ.3.-Η κατά τα ως άνω ατέλεια ούσα εν αρχή προσωρινή, οριστικοποιείται επί τη προσκομίσει εις την Τελωνειακήν Αρχήν εισαγωγής των υλικών και ειδών, βεβαιώσεως του εποπτεύοντος το έργον Μηχανικού του Δημοσίου, συντασσομένης εκάστοτε επί τη βάσει της σχετικής επιμετρήσεως του έργου, περί ενσωματώσεως των υλικών και ειδών εις το έργον. Βάσει της βεβαιώσεως ταύτης εξοφλούνται κατά περίπτωσιν, είτε τα οικεία παραστατικά εισαγωγής των ειδών εκ του εξωτερικού, είτε αι, κατά τας διατάξεις του άρθρ. 5 της ανωτέρω υπ’ αριθ. Ε.17547/64 αποφάσεως ημών, ως παραστατικά καταχωρηθείσαι Υπεύθυνοι δηλώσεις του δικαιούχου ατελείας προσώπου. 